da sv da de de en en da da da da da de da fi sv da da da da da sv de da da af da da en da de da pt da nl de da de de da de da da da da da da da da da da da da da da da sv da es da da da sv da da da de da da da da da da en sv de da de da de de fr en da sv de da en it de en en da
Det danske skolesystem i Sydslesvig har sit udgangspunkt i grænsedragningen i 1920. I dag driver Skoleforeningen 57 daginstitutioner og 43 skoler, heraf to med gymnasieoverbygning.
Det danske skolesystem i Sydslesvig, som vi kender det i dag, tager udgangspunkt i grænsedragningen i 1920. Placeringen af den ny grænse var resultatet af en demokratisk folkeafstemning. Her blev det gamle hertugdømme Slesvig delt mellem Danmark og Tyskland. Derved opstod der et dansk mindretal i Sydslesvig og et tysk mindretal i Nordslesvig. Som en af de første konsekvenser af den nye politiske og retslige situation i Sydslesvig oprettede en gruppe dansksindede forældre en dansk skoleforening i Flensborg den 5. maj 1920.
Skoleforeningen havde til formål at sikre dansk skolegang for børnene i det danske mindretal. I første omgang samlede man kræfterne om at oprette danske skoler i Flensborg. Senere kom foreningens arbejde til at omfatte hele Sydslesvig.
I begyndelsen af 1920’erne måtte det danske mindretal kæmpe for sin eksistensberettigelse og for sin ret til at oprette og drive danske skoler. Især under nazismen (1933-45) havde det danske skolevæsen i Sydslesvig særdeles vanskelige arbejdsvilkår. I 1936 var der cirka 1000 elever i de dengang ti danske skoler. Ved slutningen af 2. Verdenskrig i foråret 1945 var antallet af børn mere end halveret. Men efter krigen fik det danske skolevæsen i Sydslesvig en nærmest eksplosiv tilgang af elever. Efter Forbundsrepublikkens oprettelse i 1949 og efter Bonn-København-erklæringerne i 1955 normaliseredes udviklingen.
Siden 1960’erne har de danske daginstitutioner og skoler haft en stabil tilgang, og udviklingen i elevtallet har stort set fulgt børnetallet. I 2011 var der cirka 5.700 elever i de dengang 45 danske skoler i Sydslesvig.
Danske gymnasier i Sydslesvig
Indtil 2008 var Duborg-Skolen i Flensborg det eneste danske gymnasium i Sydslesvig. Men i forbindelse med en generel omstrukturering til fællesskoler skænkede A. P. Møller og Hustru Chastine Mc-Kinney Møllers Fond til almene Formaal det danske mindretal en helt ny fællesskole med gymnasieoverbygning. Skolen fik navnet A. P. Møller Skolen. Den blev bygget i Slesvig og har plads til 650 elever.
Sideløbende med etableringen af danske skoler arbejdede Skoleforeningen på at oprette danske børnehaver i Sydslesvig. Foreningens første børnehave blev indviet i Flensborg i 1922.
Sydslesvigs danske skoles historie efter 1920
Værket består af to bind og kan købes og betales kontant i Økonomiafdelingen mandag til torsdag kl. 8 til 16 og fredag kl. 8 til 13. Sælges til selvafhenter for 60,- euro hhv. 475,- kr.
De to bind tilsendes gerne imod forudbetaling af bogpris + porto på vores konto
- Sydbank 8065-0001109755 (550,- kr. inkl. porto)
- Union Bank DE 20 2152 0100 0000 0118 94 (65,- euro inkl. porto)
Husk at skrive dit fuldstændige navn samt din adresse på overførslen.
Har du spørgsmål, er du meget velkomne til at kontakte Ilka.boerner@skoleforeningen.org eller Diana.jessen@skoleforeningen.org.
Hent de utrykte og trykte kilder her
Dansk Skoleforening for Sydslesvig e.V.
+49 (0) 461 5047 0
Vil du vide mere om det danske mindretal i Sydslesvig